Page:Bonnie lass o' Bennachie.pdf/8

Rh Ance mair to hear the wild birds’ sang; To wander birks and braes amang, Wi’ frien’s an’ fav’rites left sae lang At the back o’ Bennachie. Oh! gin I war, &c.

How mony a day in blythe spring time, How mony a day in summer’s prime, I’ve saunterin’ wiled awa the time, On the heichts o’ Bennachie! Oh! gin I war, &c.

Ah! fortune’s flowers wi’ thorns grow rife, An’ walth is won wi’ toil an’ strife; Ae day gie me o’ youthfu’ life At the back o’ Bennachie. Oh! gin I war, &c.

Ah! Mary, there on ilka nicht, When baith our hearts were young an’ licht, We’ve wandered by the clear moonlicht, Wi’ speech baith fond and free. Oh ! gin I war, &c.

Oh! ance, ance mair faur Gadie rins! Faur Gadie rins ! faur Gadie rins! Oh! micht I dee faur Gadie rins, At the back o’ Bennachie! Oh! gin I war, &c.